Document ID: 32006R0204

UREDBA KOMISIJE (ES) št. 204/2006
z dne 6. februarja 2006
o prilagoditvi Uredbe Sveta (EGS) št. 571/88 in o spremembi Odločbe Komisije 2000/115/ES v zvezi z organizacijo raziskovanja Skupnosti o strukturi kmetijskih gospodarstev v letu 2007
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 571/88 z dne 29. februarja 1988 o organizaciji raziskovanja Skupnosti o strukturi kmetijskih gospodarstev (1), in zlasti členov 5 in 8 Uredbe,
ob upoštevanju naslednjega:
(1)
Seznam značilnosti iz Priloge I k Uredbi (EGS) št. 571/88 je treba prilagoditi zaradi razvoja kmetijskega sektorja in skupne kmetijske politike.
(2)
Raziskovanje Skupnosti o strukturi kmetijskih gospodarstev leta 2003 je v nekaterih državah članicah pokazalo, da so nekatere značilnosti nepomembne in da so druge postale pomembnejše.
(3)
Uredba Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (2) uvaja vzdrževanje zemljišč po načelu dobrega kmetijskega in okoljskega delovanja kot kmetijsko dejavnost, zaradi česar je potrebna ponovna preučitev različnih opredelitev pojmov.
(4)
Zato je treba samo Uredbo (EGS) št. 571/88 in tudi odločbo, ki določa opredelitve pojmov in razlage v zvezi z navedeno uredbo in namreč Odločbo 2000/115/ES (3) ustrezno spremeniti.
(5)
Ukrepi, predvideni v tej uredbi, so skladni z mnenjem Stalnega odbora za kmetijsko statistiko, ki je bil ustanovljen s Sklepom Sveta 72/279/EGS (4) -
SPREJELA NASLEDNJO UREDBO:
Člen 1
Priloga I k Uredbi Sveta (EGS) št. 571/88 se nadomesti z besedilom iz Priloge I k tej uredbi.
Člen 2
Priloga I k Odločbi 2000/115/ES se spremeni v skladu s Prilogo II k tej uredbi.
Člen 3
Ta uredba začne veljati na dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. februarja 2006

Labels: 4
19
6